
ส่วนที่  4
ยุทธศาสตร์และแนวทางการพัฒนาในช่วงสามปี
4.1 วิสัยทัศน์การพัฒนา


การพัฒนาตามนโยบายแของรัฐบาล แผนพัฒนาเศรษฐกิจและสังคมแห่งชาติ แผนพัฒนาจังหวัดและแผนพัฒนาอำเภอ


นโยบายกระจายอำนาจตามรัฐธรรมนูญแห่งราชอาณาจักรไทย


รัฐธรรมนูญแห่งราชอาณาจักรไทย พุทธศักราช 2540 มีบทบัญญัติที่กำหนดเป็นนโยบายและหลักการที่สำคัญของรัฐในการกระจายอำนาจ  ดังนี้


1. แนวนโยบายพื้นฐานแห่งรัฐ  รัฐต้องกระจายอำนาจให้ท้องถิ่นพึ่งตนเองและตัดสินใจในกิจการท้องถิ่นได้เอง พัฒนาเศรษฐกิจท้องถิ่น และระบบสาธารณูปโภคและสาธารณูปการตลอดทั้งโครงสร้างพื้นฐานสารสนเทศในท้องถิ่นให้ทั่วถึงและเท่าเทียมกันทั่วประเทศ  รวมทั้งพัฒนาจังหวัดที่มีความพร้อมให้เป็นองค์กรปกครองส่วนท้องถิ่นขนาดใหญ่  โดยคำนึงถึงเจตนารมณ์ของประชาชนในจังหวัดนั้น  (มาตรา  78)


2.  ความเป็นอิสระของท้องถิ่น  ภายใต้บังคับมาตรา  1  (มาตรา 1 ประเทศไทยเป็นราชอาณาจักรอันหนึ่งอันเดียวจะแบ่งแยกมิได้)  รัฐจะต้องให้ความเป็นอิสระแก่ท้องถิ่นตามหลักแห่งการปกครองตนเอง  ตามเจตนารมณ์ของประชาชนในท้องถิ่น  (มาตรา  282)


3.  ความเป็นอิสระขององค์กรปกครองส่วนท้องถิ่นในการบริหารงาน  องค์กรปกครองส่วนท้องถิ่นทั้งหลายย่อมมีความเป็นอิสระในการกำหนดนโยบายการปกครอง การบริหาร  การบริหารงานบุคคล  การเงินและการคลัง  และมีอำนาจหน้าที่ของตนเองโดยเฉพาะ   (มาตรา 284  วรรคแรก)


4.  ความสัมพันธ์ระหว่างรัฐกับองค์กรปกครองส่วนท้องถิ่น



4.1 อำนาจหน้าที่  การกำหนดอำนาจและหน้าที่ระหว่างรัฐกับองค์กรปกครองส่วนท้องถิ่นและระหว่างองค์กรปกครองส่วนท้องถิ่นด้วยกันเอง  ให้เป็นไปตามที่กฎหมายบัญญัติ โดยคำนึงถึงการกระจายอำนาจเพิ่มขึ้นให้แก่ท้องถิ่นเป็นสำคัญ  (มาตรา 284 วรรคสอง)



4.2  การพัฒนาการกระจายอำนาจของรัฐ  ให้มีกฎหมายกำหนดแผนและขั้นตอนการกระจายอำนาจ  ที่มีสาระเกี่ยวกับการกำหนดอำนาจหน้าที่  การจัดสรรสัดส่วนภาษีอากร  และการมีคณะกรรมการทำหน้าที่ดังกล่าว  (มาตรา  284  วรรคสาม)



4.3  การกำกับดูแล  การกำกับดูแลองค์กรปกครองส่วนท้องถิ่น  ต้องทำเท่าที่จะเป็นตามที่กฎหมายบัญญัติ  แต่ต้องเป็นไปเพื่อการคุ้มครองประโยชน์ของประชาชนในท้องถิ่นหรือประโยชน์ของประเทศเป็นส่วนรวม  ทั้งนี้  จะกระทบถึงสาระสำคัญแห่งหลักการปกครองตนเองตามเจตนารมณ์ของประชาชนในท้องถิ่นหรือนอกเหนือจากที่กฎหมายบัญญัติไว้มิได้  (มาตรา  283  วรรคสอง)
วิสัยทัศน์การพัฒนาองค์การบริหารส่วนตำบลกรงปินัง
“พรั่งพร้อมด้านโครงสร้างพื้นฐาน  การศึกษาก้าวหน้า  วัฒนธรรมเด่น  เศรษฐกิจยั่งยืน พลานามัยสมบูรณ์”
พันธกิจการพัฒนาองค์การบริหารส่วนตำบลกรงปินัง
1. จัดให้มีและบำรุงรักษาทางบกและทางน้ำ
2. จัดให้มีและบำรุงรักษาน้ำ  เพื่อการอุปโภคและบริโภค
3. จัดให้มีและบำรุงรักษา  การระบายน้ำ
4. จัดให้มีและบำรุงแสงสว่างให้เพียงพอ
5. จัดให้มีการขยายระบบจำหน่ายไฟฟ้าให้ทั่วถึง
6. สนับสนุนและส่งเสริมการศึกษาทุกระดับชั้น
7. สนับสนุนและส่งเสริมตลอดจนทำนุบำรุงศิลปวัฒนธรรม  การศาสนาของประชาชน
8. สนับสนุนและส่งเสริมการประกอบอาชีพของประชาชน
9. สนับสนุนและส่งเสริมการกีฬาและนันทนาการ
10. ป้องกันและแก้ไขปัญหายาเสพติด
11. อนุรักษ์ทรัพยากรธรรมชาติและสิ่งแวดล้อม
12. จัดทำผังเมือง  อบต.ให้แล้วเสร็จ
13. พัฒนาระบบการจัดเก็บภาษี
14. พัฒนาบุคลากรของ อบต.
15. จัดหาและพัฒนาเครื่องมือเครื่องใช้ให้มีความพร้อม
16. เปิดเผยข้อมูลข่าวสาร
17. จัดสวัสดิการสังคม
จุดมุ่งหมายเพื่อการพัฒนา
1. การคมนาคมทั้งทางบกและทางน้ำ  มีความสะดวกรวดเร็ว
2. ประชาชนมีน้ำเพื่อการอุปโภคและบริโภคเพียงพอตลอดปี
3. ในหมู่บ้านและชุมชนไม่มีน้ำท่วมขัง
4. พื้นที่ชุมชน  จุดล่อแหลม  มีแสงสว่างเพียงพอ  เกิดความปลอดภัยในชีวิตและทรัพย์สิน
5. ประชาชนมีโอกาสทางการศึกษาและสามารถพัฒนาศักยภาพของตนเองด้านการศึกษาอย่างเต็มที่
6. ศิลปวัฒนธรรมการศาสนาได้รับการสนับสนุน
7. ประชาชนมีอาชีพและมีรายได้เพียงพอ
8. ประชาชนมีสถานที่ออกกำลังกายอย่างเพียงพอและมีสถานที่พักผ่อนหย่อนใจอย่างเพียงพอ
9. เพื่อให้มีระบบผังเมืองที่ดี บ้านเมืองเป็นระเบียบเรียบร้อย
10. สิ่งแวดล้อมและทรัพยากรธรรมชาติได้รับการดูแล
11. อบต.สามารถจัดเก็บรายได้อย่างเต็มเม็ดเต็มหน่วย
12. เครื่องไม้เครื่องมือ  อาคารสถานที่มีความพร้อมที่จะใช้งาน
13. ช่องทางการรับรู้ข้อมูลข่าวสารที่ทันสมัยของประชาชน
14. ประชาชนได้รับสวัสดิการตามสมควร ผู้ด้อยโอกาสได้รับการดูแล
